Museo Wunderkammer és un col·lectiu d'artistes que es proposa qüestionar les relacions de poder subjacents en les representacions culturals.
Mitjançant una col·lecció d'imaginari urbà, de l'acció pública i el gest polític.
El museu és nòmada i desencadena accions dins del teixit urbà entre individus i institucions a través de la recopilació i catalogació de llocs interpretats per aquells que viuen o per la ciutat, accions artístiques en llocs inaccessibles i l'organització de jornades d'estudi i residències amb intel·lectuals i artistes.
Des de 2014 el Museu Wunderkammer ha estat convidat a participar al WTFF Festival, Vicenza (IT) BIO 25, Ljubliana (SLO); COD Tirana (AL), Universitat de Lisboa (PORT); Nesxt, Torino (IT); Festival PSA, Pergine (IT).
Durant la seva residència, el col·lectiu Wunderkammer proposa per dur a terme una investigació a partir d'un tema que es troba a la base de la seva constitució: Que vol dir l'arxiu?
Quina ideologia porta implícita l'arxiu?
I quines representacions culturals construeix?
El resultat de la residència serà la instal·lació específica 'Futur, Passat, son coses del Present.
Angeliki Avgitidou va estudiar arquitectura a la Universitat Aristòtil de Tessalònica i Belles Arts a la Universitat d'Art i Disseny Central Saint Martins (MA, PhD).
Ha exposat internacionalment en espais com l'ICA (Londres) i el Museu de Fotografia francès i ha participat a la Biennal d'Art Contemporani de Tessalònica, en concret en el seu festival de performance, i la Biennal Internacional de Performance 'Deformes' (Xile).
Va formar part de la representació nacional de Grècia a la Quadriennal de Disseny i Espai de Performance de Praga (2015) i a la XV Exposició Internacional d'Arquitectura de la Biennal de Venècia (2016).
És professora de l'Escola d'Art de la Universitat de Macedònia Occidental i de la Universitat Oberta de Grècia i és la consultora principal de l'Institut Transart.
Per a aquesta residència, m'interessa explorar com es poden utilitzar els arxius per crear noves interpretacions de la documentació i la informació a través de l'ús de metodologies artístiques.
El que espero suggerir és una forma alternativa de connectar-se als materials d'arxiu a través del coneixement que es pot desenvolupar a través del cos.
Angeliki Avgitidou s'ha inspirat en els arxius fotogràfics de l'Arxiu Comarcal de l'Urgell per tal de produir una perfromce artística.
'RWD' mostra la memòria com una facultat imperfecte que ni el nostre esforç per mantenir-la com una obligació falla indefectiblement.
Amb la participació de Marta Ricart.
Dissabte 14 de juliol a les 20h
Angeliki Avgitidou pels carrers de Tàrrega
El projecte De l'Urgell a Mart: Arxiu d'emergència està compost per un llibre i una acció que aboca a la ficció de rebre un marcià a la ciutat.
Prepararem la seva arribada, pensarem com ens comuniquem amb ell i quines coses li explicarem.
Crearem un arxiu d'emergència per rebre marcians a partir de materials de l'ACUR i la mateixa ciutat.
A l'octubre podrem veure la presentació de la peça editorial en format xerrada on ens explicarà el procés del projecte.
També podrem veure la performance a l'espai públic on es realitzarà la peça final del projecte: L'arribada del marcià a Tàrrega.
David Ricart consultant imatges a l'ACUR
A través de diferents accions on intervenen principalment imatges, cossos, dispositius, sons i espais, Maria Pinell busca generar petits desplaçaments en els relats hegemònics presents i passats, escletxes minúscules que siguin condició de possibilitat de mirades i discursos alternatius.
Va finalitzar els seus estudis en Periodisme i Humanitats (UPF) l'any 2016 i actualment, com a especialització, cursa un màster universitari de recerca en art i disseny (EINA).
Amb Trontolls*sotracs proposa l'acció de fer trontollar l'Arxiu Comarcal de l'Urgell com una manera de mantenir la memòria viva i d'entendre els fets que en ell s'hi conserven com a quelcom en estat latent.
Una forma de sacsejar un arxiu és generant noves relacions entre els documents de dins i de fora de la col·lecció, creant constel·lacions d'imatges, objectes, documents, arxius sonors travessats per vincles que fugin dels relats historiogràfics, lineals i preestablerts i, en canvi, s'ubiquin en el terreny de les complicitats i les relacions tangencials, que situïn en el present rabiós els fets ocorreguts i reactivin les seves potencialitats.
El procés de recerca es materialitzarà a l'octubre en forma d'instal·lació, que serà exhibida en el context d'una exposició i comentada en una presentació pública.